Nedostatak kobalamina
Nedostatak vitamina B12, također znan i kao hipovitaminoza B12 ili nedostatak kobalamina, je zdravstveno stanje u kojem krv i ostala tkiva imaju niži od normalnog nivoa vitamina B12. Simptomi mogu se razvijati polahko i pogoršavati tokom vremena. Pri blagim nesostacima,osoba može osjećati umor i imati anemiju, odnosno smanjen crvenih krvnih ćelija. Kod umjerenog nedostatka, javljaju se upala jezika, čirevi u ustima, nedostatak daha, osjećaj nesvjestice, ubrzani rad srca, nizak krvni pritisak, bljedilo, gubitak kose i jak bol u zglobovima i početak neuroloških simptoma, uključujući nenormalan osjećaj kao što su bockanje i utrnulost, a može doći i do tinitusa. Teški nedostatak može uključivati simptome smanjenje funkcije srca, kao i teže neurološke simptome, uključujući promjene refleksa, lošu funkciju mišića, probleme s pamćenjem, zamagljen vid, razdražljivost, ataksiju, slabljenje čula okusa, smanjenje nivoa svesti, depresiju, anksioznost, osjećaj krivice i psihozu. Ako se ne liječe, neke od ovih promjena mogu postati nepovratne. Može doći do privremene neplodnosti, reverzibilne uz liječenje. Kod veganske novorođenčadi, neotkriven i neliječen nedostatak može dovesti do slab rast i razvoj i poteškoće s kretanjem.